החדשות - מחדל חמור בהתנהלות המפעל שנפגע
מחדל חמור בהתנהלות המפעל שנפגע
מתחקיר ראשוני של פיקוד העורף עולים ממצאים חמורים לגבי התנהלות המפעל שבו נהרג אדם מפגיעה ישירה של רקטה מעזה. האזעקה נשמעה אך האנשים לא נכנסו למרחב המוגן - שגם הוא לא תקני
משה נוסבאום | חדשות | פורסם 05/05/19 16:56 | עודכן 05/05/19 18:57
פיקוד העורף פרסם היום (ראשון) את ממצאי התחקיר הראשוני מהפגיעה הקטלנית של רקטה במפעל באשקלון, שבה נהרג עובד ושניים נוספים נפצעו באורח קשה. על פי הממצאים הקשים, האנשים ששהו במפעל לא פעלו בהתאם להנחיות פיקוד העורף, והמיגון הקיים אינו תקני. שידור ישיר
על פי התחקיר ההתרעה אמנם הופעלה והאנשים שמעו את האזעקה - אך לא נכנסו למרחב המוגן. הנפגעים פונו במצב אנוש לבית החולים ברזילי, שם נאלצו הרופאים לקבוע את מותו של אחד מהם, פצוע נוסף במצב קשה מטופל בבית החולים ומנותח בחדר הטראומה ונשקפת סכנה לחייו.
ממצאי התחקיר הראשוני | צילום: חדשות
מוקדם יותר היום, נהרג אדם מפגיעה ישירה ברכב ליד יד מרדכי. לאחר מכן דובר צה"ל התיר לפרסום כי מותו נגרם כתוצאה מירי נ"ט.
הותר לפרסום כי פעיל טרור הבכיר, אחמד חודרי, שהיה אחראי להעברות הכספים מאירן לארגוני הטרור ברצועת עזה, חוסל היום בפעילות משותפת של צה"ל והשב"כ. צה"ל ממשיך לתקוף ברצועת עזה בתגובה לירי הקטלני לעבר ישראל: כלי טיס של חיל האוויר תקף שלושה פעילי טרור ברצועה - תוך שעה. רחפן חמוש שהגיע מעזה ניסה לתקוף כוח צה"ל.
ירי הרקטות מעזה לא נפסק ואזעקות צבע אדום נשמעות ללא הרף ביישובי הדרום. בנוסף, חיל האוויר מבצע תקיפה נרחבת ברחבי רצועת עזה. הקבינט הביטחוני התכנס בקריה לדיון לראשונה מזה חודש וחצי ומפתיחת הדיון מסתמן שהכיוון בעת הזו לא נוטה לרגיעה: צה"ל, שתקף נכון לרגע זה יותר מ-260 יעדי טרור ברצועה, קיבל הנחיה להרחיב את התקיפות ולעבות את הכוחות מסביב לרצועה.
חודרי, שחוסל על ידי כלי טיס של חיל האוויר ביצע העברות כספים במזומן ובהיקפים גדולים מאירן לארגוני הטרור ברצועת עזה. הוא בעל חברה להעברת כספים בשם "חאמד ללצראפה"/"אלופאק", שהוכרזה בישראל כארגון טרור ביוני 2018.
אחמד חודרי , הבכיר שחוסל | צילום: ללא, חדשות רגע לפני הפגיעה בפעילי טרור הבוקר | צילום: חדשות
בשנים האחרונות התבסס מעמדה של החברה של חודרי, בן 33 תושב רצועת עזה ומקורב למנהיג חמאס יחיא סינוואר, שהפך לחלפן כספים מרכזי ברצועת עזה לחמאס, לג'יהאד האסלאמי ולארגוני טרור נוספים ברצועה. זאת, באמצעות חברת החלפנות שבבעלותו ובסיוע חלפנים בחו"ל וסוחרים, שהיו מודעים להכרזה על החברה כארגון טרור.
מערכת כיפת ברזל יירטה מעל כפר עזה שתי רקטות שנורו מכיוון הרצועה. מוקדם יותר היום, אדם אחד נהרג מפגיעה ישירה של רקטה ששוגרה מעזה על מפעל באשקלון ואדם נוסף נהרג לאחר שטיל נ"ט פגע ברכבו. בכך עלה מניין ההרוגים ממטח הרקטות ל-3. פצוע נוסף במצב קשה מטופל בבית החולים ומנותח בחדר הטראומה ונשקפת סכנה לחייו. בפגיעה נוספת, גבר כבן 60 נפצע באורח אנוש לאחר שרקטה פגעה ברכב שבו הוא נסע ליד יד מרדכי.
בעקבות הירי מעזה נגרם נזק לבית החולים ברזילי וכביש 25 נפגע. תנועת הרכבות בין בין באר שבע לקריית גת הופסקה למשך כשעתיים בעקבות פגיעת רקטה בתשתית המסילה וברכיבי תקשורת ואיתות לרכבות.
מדובר צה"ל נמסר כי עשרות יעדי טרור בהם תשתיות תת-קרקעיות ומחסני אמצעי לחימה שמוסלקים בבתים של פעילי טרור הותקפו. צה"ל גם תקף באמצעות מטוסי קרב ומסוקי קרב קבוצת מטרות טרור שכוללות מנהרות ותשתיות תת-קרקעיות, מתחמים צבאיים, אתר לייצור אמצעי לחימה ומספר עמדות שיגור של ארגון הטרור חמאס.
פצוע אנוש מפגיעת רקטה ברכב | צילום: דוברות המשטרה, חדשות תוצאות תקיפות חיל האוויר ברצועה | צילום: חדשות
באירוע נוסף שתועד הובקר נפצע פעיל טרור בעת שהיה רכוב על אופנוע. בתיעוד נראה הפעיל סופג פגיעה ישירה, אך מצבו לא ידוע.
תגיות: הסלמה חמאס עוטף עזה